Europos Parlamento Pirmininko rinkimai 
Pirmininkas
Šį rytą vadovaudamiesi Darbo tvarkos taisyklėmis privalome išrinkti Pirmininką. Pagal Darbo tvarkos taisyklių 13 straipsnį kandidatus į Parlamento Pirmininko postą tiems asmenims sutikus gali siūlyti frakcija arba ne mažiau kaip keturiasdešimt Parlamento narių.
Laikantis Darbo tvarkos taisyklėse nurodytų sąlygų man buvo pateiktos šios kandidatūros į Parlamento Pirmininko postą:
Jerzy Buzek
Eva-Britt Svensson
Kandidatai informavo, kad jie sutinka būti kandidatais. Abu kandidatai dabar trumpai prisistatys, pirmoji kalbą sakys E.-B. Svensson.
Eva-Britt Svensson
(SV) Gerb. pirmininke, ponios ir ponai, norėčiau pasveikinti savo kolegas narius, kad jumis pasitikėjo jūsų atstovaujamų valstybių narių piliečiai. Taip buvo išreikštas labai didelis pasitikėjimas, todėl visi turime jausti didelę atsakomybę bei pateisinti savo piliečių lūkesčius ir reikalavimus, vykdant būtinus pokyčius bei kuriant piliečių Europą. Demokratija, teispasirinkti renkamą atstovą, - tai pats svarbiausias mūsų piliečių turimas instrumentas. Tikra demokratija yra kur kas daugiau nei teisbalsuoti. Ji reikalauja atvirumo, skaidrumo ir atviros diskusijos.
Todėl norėčiau pasakyti, jog šiuo metu mums ypač svarbu užtikrinti, kad butų pakeista pirmojo svarstymo procedūra. Turime atsakingai vertinti parodytą pasitikėjimą Parlamentu ir atvirai spręsti pirmojo svarstymo procedūros klausimą.
Ponios ir ponai, susiduriame su dideliais iššūkiais: ekonomikos krize ir ją lydinčiu augančiu nedarbu, didėjančia atskirtimi bei socialiniu nesaugumu. Dėl klimato krizės jau atsirado vadinamieji klimato pabėgėliai. Kaip paprastai pirmiausia ir labiausiai nukenčia patys neturtingiausi žmonės. Mes matome ES ir pasaulį, sklidiną neteisybės ir skurdo. Tačiau šias krizes galima įveikti politiniais sprendimais, tik reikia keisti vykdomą politiką. Iki šiol vykdyta politika nepadėjo išspręsti problemų, kurias privalėjome išspręsti. Priešingai, daugelyje sričių vykdoma politika krizę skatino.
Privalome keisti politiką. Mums reikia socialinės Europos politikos, politikos, saugančios darbuotojų teises nuo socialinio dempingo. Mums reikia politikos, kuri užkirstų kelią socialinei marginalizacijai ir skurdui. Mums reikia politikos, kuri užtikrintų visų piliečių dalyvavimą. Mums reikia politikos, kurią vykdant nebūtų diskriminuojamas nvienas pilietis, nepaisant jo etninės kilmės, neįgalumo, lyties, amžiaus ar seksualinės orientacijos. Norėčiau matyti tokią ES, kurioje ginami visų piliečių interesai.
Noriu matyti politiką, kuri kuria naujas - aplinką tausojančias darbo vietas. Turime investuoti į aplinką tausojančias technologijas, kurios ne tik sukurtų mums reikalingas naujas darbo vietas, bet ir skatintų augimą bei stabdytų klimato kaitą, o tai yra vienas svarbiausių Europai ir visai žmonijai iškilusių uždavinių.
Noriu matyti ES, prisiimančią atsakomybę užtikrinant garbingą ir atsakingą tarptautinę prekybą. Noriu matyti ES, kurioje būtų vykdoma tokia prieglobsčio suteikimo ir imigracijos politika, kuri gintų imigrantus ir jų teises. Noriu matyti įvairialypę Europą. Taip būtų kuriamas vystymasis. Noriu matyti įvairialypę Europą, kurioje būtų ginamas kiekvienas pilietis. Noriu matyti Europą, ES, kuri prisiima atsakomybę už žmogaus teises. Jei žmogaus teisės pažeidžiamos, nesvarbu, kurioje pasaulio vietoje, mes jokiu būdu negalime su tuo susitaikyti. Šios teisės negali būti pažeidžiamos ir tai galioja kiekvienam žmogui. Nesvarbu, ar kalbama apie saviraiškos laisvę, galimybę gauti informaciją, privatumą ar ką kita, žmogaus teisių niekada negalima pažeisti. Ponios ir ponai, mes privalome kovoti už žmogaus teises, jei tik kurioje nors pasaulio vietoje joms iškyla grėsmė.
Buvo džiugu išgirsti pirmininką sakant, kad po birželio mėn. rinkimų į Parlamentą jame padaugėjo moterų. Taip galėjo įvykti tik dėl bendrų vyrų ir moterų pastangų. Dirbome kartu, kad moterų skaičius padidėtų. O dabar ketiname eiti toliau ir užtikrinti, kad didėtų moterų įtaka, įskaitant ir tai, kad jos užimtų atsakingas pareigas Parlamente ir kitose ES institucijose. Turime tokią galimybę. Ponios ir ponai, visi kartu galime parodyti Europos piliečiams, kad prisiimame atsakomybę ir sukursime modernią, įvairiapusę visuomenę.
Šiandien kiekvienas iš jūsų galės balsuoti. Balsuodami galite aiškiai parodyti mūsų piliečiams, kad kursime piliečių Europą, socialinę Europą, galite pademonstruoti ir mūsų piliečiams, ir visam pasauliui, kad ES pasiruošusi prisiimti atsakomybę už visuotinį teisingumą ir žmogaus teises, pasaulio aplinkos išsaugojimą, savo balsų galia galite aiškiai išreikšti, ko Europos piliečiai tikisi iš šio Parlamento.
(Plojimai)
Jerzy Buzek
(PL) Gerb. pirmininke, Tarybos ir Komisijos atstovai, ponios ir ponai, pirmiausia leiskite visus mus čia susirinkusius pasveikinti. Mes atstovaujame pusei milijardo šio žemyno gyventojų. Tai didelatsakomybė.
Norėčiau tarti keletą žodžių apie save. Esu mokslininkas. Į politinę veiklą įsitraukiau 1980 m. profsąjungoje "Solidarność", kuri kovojo už laisvę, žmogaus ir piliečių teises. (Plojimai). Savo veikloje visada skyriau didelį dėmesį kovai už žmogaus ir piliečių teises. Nuo 1997 iki 2001 m. buvau Lenkijos ministru pirmininku. Ketverius metus vykdėme derybas dėl Lenkijos narystės Europos Sąjungoje. 2004 m. buvau išrinktas Europos Parlamento nariu. Dirbau mokslinių tyrimų, inovacijų ir naujųjų technologijų srityje, vėliau nagrinėjau energetikos saugumo ir klimato kaitos (kaip spręsti su tuo susijusias problemas) klausimus bei dalyvavau Rytų partnerystės programoje. Taip atsitiko, kad šios kadencijos metu visi šie klausimai yra prioritetiniai.
Turime atsiminti, kad šiandien pergyvename krizę, kad mūsų piliečiai tikisi, jog visų pirma spręsime šią problemą. Taip pat turime nepamiršti racionalizuoti Parlamento veiklą. Per pastaruosius kelerius metus buvo imtasi priemonių ir šis procesas jau prasidėjo. Šį tikslą pasieksime, jei bus visiškai priimta Lisabonos sutartis. Tada galėtume veikti veiksmingiau bei produktyviau ir dirbti tarptautinėje arenoje. Turime tam tikrų įsipareigojimų: Viduržemio jūros regionas, Rytų partnerystės programa, Lotynų Amerika, strateginis aljansas su Jungtinėmis Valstijomis ir kitomis augančiomis jėgomis tarptautinėje arenoje. Tai didžiausi mūsų iššūkiai, ir būtent todėl Lisabonos sutartis būtų puiki priemonįveikiant šiuos iššūkius.
Galiausiai norėčiau pasakyti, kad pati svarbiausia krizė, kurią turime įveikti, - visų pirma privalome ją pripažinti, kad ir kaip būtų sunku, - mūsų piliečių pasitikėjimo stokos krizė. Kalbėkimės griežtai, kartais to reikia, ir mes įveiksime savo trūkumus. Dažnai mūsų piliečiai nesupranta mūsų. Turime padaryti viską, kas įmanoma, kad tai pasikeistų. Tai visų pirma mūsų, Europos Parlamento narių, pareiga, nes kiekvieną savaitę atvykstame čia iš savo rinkimų apygardų, o savaitės pabaigoje vėl grįžtame atgal per visą Europą. Geriau nei bet kas kitas žinome, kuo skundžiasi mūsų rinkėjai ir ko jie tikisi. Tikėkimės, kad visa tai mums pavyks, ir tada bus lengviau susidoroti su mums iškilusiais iššūkiais.
(Plojimai)
(Balsavimas ir balsų skaičiavimas: žr. protokolą)
(Posėdis sustabdytas 11.00 val. suskaičiuoti balsus ir atnaujintas 11.45 val.)
Pirmininkas
Paskelbsiu balsavimo rezultatus.
Balsuotojų skaičius: 713
Neužpildyti ar neteisingi užpildyti balsavimo biuleteniai: 69
Galiojančių balsų skaičius: 644
Absoliuti dauguma: 323
Jerzy Buzek surinko 555 balsus.
(Garsūs ir ilgi plojimai)
Eva-Britt Svensson surinko 89 balsus.
(Plojimai)
Taigi, Jerzy Buzek gavo absoliučią balsų daugumą. Pakartosiu savo gimtąja kalba, tai ką mėginau pasakyti lenkiškai: nuoširdžiausiai sveikinu J. Buzeką laimėjus rinkimus įtikinamu rezultatu ir linkiu kuo geriausios kloties svarbiame darbe, kurį jis tuoj pradės. Dabar pakviesiu jį pradėti eiti Pirmininko pareigas.
(Plojimai)
Pirmininkas
Gerb. kolegos, dėkoju, kad išrinkote mane į Europos Parlamento Pirmininko postą. Man tai didelis iššūkis ir drauge didelgarbė. Dėkoju balsavusiems už mane; darysiu viską, kad neapvilčiau jūsų pasitikėjimo. Pamėginsiu įtikinti ir tuos žmones, kurie nebalsavo už mane. Noriu dirbti drauge su jumis visais, nepaisant politinių įsitikinimų. Tikiuosi jūsų paramos.
Gerb. E.-B. Svensson, dėkoju už dalyvavimą šiuose rinkimuose ir mūsų svarstymuose. Mūsų kolegos Mario Mauro ir Graham Watson išmintingai pasielgatsiimdami anksčiau savo kandidatūras, kad sustiprintų Parlamento vienybę.
Mario, žinau, koks svarbus jums žmogaus teisių klausimas. Mano gimtojoje šalyje susikūr"Solidarność", nuostabus judėjimas už žmogaus teises,...
(Plojimai)
...tai buvo įmanoma, tik įsisąmoninus Jono Pauliaus II pamokymus. Man žmogaus teisės taip pat bus prioritetas.
Grahamai, kalbėjote, kad reikia pokyčių Europos Parlamente, reikia vykdyti reformas, į Europos projektus būtina įtraukti mūsų piliečius, kurie tampa vis abejingesni. Užtikrinu, kad dirbdami kartu padarysime viską, ką galime, kad ši padėtis pasikeistų.
(Plojimai)
Joseph Daul
Gerb. Pirmininke, tai buvo netikėta, bet džiugu mums visiems, - tvirtai tuo tikiu, - kad pirmą kartą šiame Parlamente negalvojama apie Rytų ar Vakarų Europą. Mes visi gyvename Europoje ir tai simbolizuoja mūsų išrinktas Pirmininkas, kuris šiandien yra kartu su mumis.
(Plojimai)
Tai vienybė; kaip jau minėjote anksčiau, gerb. J. Buzekai, mes taip pat už tai esame atsakingi. Linkiu jums ir visai Europai, kad jūsų dvejų su puse metų pirmininkavimo laikotarpiu užmirštume apie Rytus ir Vakarus ir kalbėtume apie vieną Europą.
Martin Schulz
Gerb. Pirmininke, mūsų frakcijos vardu norėčiau jus pasveikinti išrinkus į šį postą. Mes rėmėme jūsų kandidatūrą ir nors turėtume vengti per dažnai sakyti "istorinis momentas", manau, kad jūsų išrinkimas į Europos Parlamento Pirmininko postą tikrai yra istorinis momentas.
(Plojimai)
Faktas, kad praėjus dvidešimčiai metų po Berlyno sienos griuvimo, šešeriems metams po to, kai jūsų šalis ir daug kitų Rytų ir Vidurio Europos šalių įstojo į Europos Sąjungą, - beje, būdamas savo šalies ministru pirmininku, jūs pats iniciavote šį procesą, nes derybos dėl stojimo vyko jūsų kadencijos metu, - faktas, kad praėjus dvidešimčiai metų po to, kai pasaulis, anksčiau padalytas į dvi apsiginklavusias stovyklas, vėl susijung(valstybėms, patyrusioms Stalino diktatūrą, teko kentėti keturiasdešimt metų ilgiau nei šalims vakarinėje Europos dalyje, patyrusioms fašistinę diktatūrą), faktas, kad praėjus dvidešimčiai metų atrodo visai natūralu, jog nariai iš Lenkijos, Vengrijos, Baltijos valstybių, Čekijos ar Slovakijos posėdžiauja šiuose rūmuose kartu su nariais iš Prancūzijos, Portugalijos, Suomijos, Vokietijos, Austrijos ar Italijos ir kad mes, dalyvaudami laisvuose, slaptuose ir sąžininguose rinkimuose, šios asamblėjos vadovu galime išrinkti "Solidarność" atstovą, demokratiškai išrinktą Lenkijos vyriausybės vadovą, - tai, mano nuomone, yra istorinis momentas, kuris įrodo, kad Europa - didelis žemynas, kuriame 27 valstybės susivienijo ir atsirado Europos Sąjunga - yra nepaprasta, kad svajonapie demokratiją ir laisvę gali išsipildyti, jei mes ne tik svajosime, bet ir nenuleisdami rankų dirbsime, kad taip įvyktų, kaip jūs visą savo gyvenimą ir darėte.
Todėl manau, kad jūsų pirmininkavimas mums taip pat yra priminimas, kad vertybės, kuriomis paremta ši Sąjunga, yra tos pačios vertybės, dėl kurių diktatoriai buvo įvaryti į kampą, dėl kurių žlugo diktatūros. Mūsų frakcija linki, kad jūsų pirmininkavimo metu būtų remiamasi šiomis vertybėmis. Nuoširdžiai jus sveikinu, gerb. J. Buzekai.
(Plojimai)
Guy Verhofstadt
ALDE frakcijos vardu. - Gerb. Pirmininke, pirmiausia Liberalų ir demokratų frakcijos vardu sveikinu dėl rinkimų. Galiu pranešti, kad Liberalų ir demokratų frakcija ateinančiais metais visapusiškai rems jūsų darbus. Mūsų nuomone, jūsų darbas turėtų būti sukurti labiau integruotą Europos Sąjungą ir taikyti bendrijos metodą Europos Sąjungoje.
Tapote Pirmininku labai sudėtingu metu; turime ratifikuoti Lisabonos sutartį, turime sukurti bendrą ekonomikos ir finansų krizės įveikimo strategiją. Tai labai sunkus uždavinys ir mūsų frakcija jus visapusiškai rems. Turėtumėte žinoti, kad šiame Parlamente jus remia dauguma Europos atžvilgiu palankiai nusiteikusių narių. Turite tai įsisąmoninti.
(Plojimai)
Turime vienintelį prašymą, kad savo darbe remtumėtės šia Europos atžvilgiu palankiai nusiteikusių narių dauguma. Eikite į priekį su Europa ir pasakykite Europos Vadovų Taryboje tai, ką privalote pasakyti - jūs puikiai tai žinote, kaip ir aš žinau. Viliuosi, kad sugebėsite priversti jus išgirsti ir kad šioje institucijoje taip pat atsiras daugiau "Europos".
(Plojimai)
Rebecca Harms
Verts/ALE frakcijos vardu. - (DE) Gerb. Pirmininke, norėčiau prisijungti prie anksčiau kalbėjusiųjų ir pasveikinti jus mūsų frakcijos vardu. Mes taip pat labai džiaugiamės, kad jūs buvote išrinktas.
Gerb. Pirmininke, manau, kad truputį perdedate sakydamas, kad jums garbužimti postą, į kurį jus išrinkome. Priešingai, Žaliųjų frakcijos / Europos laisvojo aljanso nuomone, tai mums garbė, kad jūs esate Pirmininkas. Visa, ką nuveikėte eidamas politinės karjeros keliu, padėjo jums pasiekti šį postą, ir mes visi jumis pasitikime. Nesu įsitikinusi, ar įmanoma per dvejus su puse metų įveikti susiskaldymą, kuris vis dar egzistuoja tarp Rytų ir Vakarų, bet tikiu, kad jums vadovaujant Parlamentui, galėsime stiprinti tiltus tarp Rytų ir Vakarų.
Asmeniškai aš norėčiau, kad visiems nariams iš Vakarų Europos būtų aišku, jog Lenkija yra žemyno viduryje, kad jūs atvykote iš šalies, esančios žemyno širdyje, ir kad dabar ryšiai su Rytais turi būti mezgami intensyviau nei praeityje. Jūs galite tai padaryti geriausiai. Labai apsidžiaugiau išgirdusi jus sakant, kad mums reikia priartėti prie piliečių. Žaliųjų frakcija visada jus rems šiuo klausimu. Svarbu stiprinti Europą iš vidaus, bet taip pat svarbu pagalvoti apie Europą ir plačiau.
Leiskite išsakyti dar vieną asmeninį norą. Ypač gerai su jumis susipažinau Kijevo aikštėse ir gatvėse "Oranžinės revoliucijos" metu, - jau tada buvote labai drąsus politikas, - tad nepamirškime Ukrainos, svarstydami apie šalis, esančias nuo ES į rytus. Ten taip pat reikia gerinti susiklosčiusią padėtį. Galiu pasakyti, koks būtų mano noras Europos futbolo čempionato metu, kuris neužilgo vyks Lenkijoje ir Ukrainoje - norėčiau pažiūrėti vienas ar dvejas rungtynes kartu su jumis.
Linkiu jums visokeriopos sėkmės dirbant naują darbą!
(Plojimai)
Timothy Kirkhope
ECR frakcijos vardu. - Gerb. Pirmininke, noriu pasveikinti išrinkus jus į Pirmininko postą ir ypač džiaugiuosi tuo, kad savo kalboje kaip ir kiti kalbėjusieji prisiminėte istoriją. Atrodo, kad jūs esate būtent tas asmuo, kuris vertina laisves, kurios šiame Parlamente pageidaujamos: žodžio laisvę, taip pat laisvę galvoti apie ateitį, apie pokyčius ir reformą Europoje, apie tai, kad šis Parlamentas turi keistis ir reformuotis kartu su Europa.
Dėl savo praeities, kuria teisėtai didžiuojatės (nuo "Solidarność" laikų ir vėliau, kai atvedėte Lenkiją į NATO ir pradėjote derybas dėl stojimo į Europos Sąjungą), esate tas žmogus, kuris gali suvokti, kokių permainų šiandien Europai reikia.
Sveikiname jus. Darysime, ką įstengsime, kad padėtume jums atlikti darbą, kurio ėmėtės.
(Plojimai)
Lothar Bisky
Gerb. Pirmininke, džiaugiuosi, kad šio Parlamento Pirmininku išrinktas kaimynas iš Lenkijos. Aš esu kilęs iš Rytų Vokietijos, o dirbu netoli Slubicės. Slubicir Frankfurtas prie Oderio, abu miestai šiandien priklauso suvienytai Europai.
Norėčiau padėkoti, kad ypatingą dėmesį skiriate nuolatinei Rytų ir Vakarų Europos integracijai. Visi suprantame, kad šiuo klausimu turime dar daug nuveikti. Tačiau taip pat norėčiau paminėti, kad Lenkijos kultūra gali būti didelis indėlis kalbant apie bendradarbiavimą ir kultūrų įvairovę Europoje.
Viliuosi, kad artimiausiu metu galėsiu kalbėti su jumis šiuo klausimu išsamiau. Jau pradėjau ta linkme dirbti. Du mano sūnūs kalba lenkiškai. Turėjau garbės režisieriui Andreasui Dresenui įteikti Andrzejaus Wajdos prizą ir pasakyti kalbą ta proga. Andrzej Wajda ir kiti lenkų režisieriai yra Europos kultūros dalis. Tikiuosi, kad Vakarų ir Rytų Europa nepamirš ypatingo Rytų Europos kultūros indėlio.
Gerb. Pirmininke, mes gerbiame ir remiame jus!
Nigel Farage
EFD frakcijos vardu. - Gerb. Pirmininke, norėčiau jus pasveikinti išrinkus į šį postą, bet šį rytą jaučiausi beveik kaip popiežiaus inauguracijoje. Jei šis Parlamentas būtų tikras parlamentas, tai pirmininkaujantys nariai būtų renkami pagal gebėjimus, o ne remiami didelių grupių. Šiek tiek apmaudu.
Manau, kad permainų ženklai nėra labai geri. Vakar Europos Sąjungos pajėgų kareiviai aplink kiemą nešEuropos vėliavą, vyko tam tikras Europos Sąjungos karinis paradas. Grojo orkestras, buvo atliekamas himnas, giedojo choras; šiandien taip pat pradėjome nuo himno, ar ne taip? Jūsų žodžiais tariant, ta pati vėliava ir himnas buvo išniekinti, kai Prancūzija ir Nyderlandai išmintingai tar"ne" bauginančiai ES konstitucijai.
Jūs net nebandote daugiau apsimetinėti. Bandote įpiršti visus šiuos valstybingumo simbolius ir tuo pačiu metu meluojate ir apgaudinėjate Airijos žmones, teikdami jiems garantijas, kurios nevertos net popieriaus, ant kurio yra parašytos. Pagaliau galiu jums pasakyti, kad daugelis frakcijos Laisvės ir demokratijos Europa narių teiks visapusišką paramą Airijos referendume tarusiems "ne".
(Šūksniai)
Europos demokratijos ateitis labai priklauso nuo Airijos pozicijos.
Gerb. Pirmininke, jūs kovojote su Tarybų Sąjunga. Kovojote už demokratiją. Kovojote už tautų apsisprendimą. Jei ir toliau ignoruosite demokratinę tokių šalių kaip Prancūzija, Nyderlandai ir Airija nuomonę, tai Europos Sąjunga ir vėl taps tokia sąjunga, prieš kurią jūs kovojote. Prašau įsiklausyti į liaudies balsą.
(Nevienareikšmės reakcijos)
Pirmininkas
Gerb. N. Farage, dėkoju už jūsų kalbą. Laikantis Europos parlamentarizmo tradicijų gali būti reiškiamos įvairiausios nuomonės. Diskusijos Europoje remiasi šiuo principu. Pageidavę pasisakyti nariai jau kalbėjo, tačiau matau, kad Europos Komisijos Pirmininkas J. M. Barroso rodo ženklą, kad norėtų tarti kelis žodžius. Gerb. J. M. Barroso, prašom pasisakyti.
José Manuel Barroso
Gerb. Pirmininke, norėčiau asmeniškai ir taip pat Europos Komisijos vardu nuoširdžiausiai jus pasveikinti, jus išrinkus Europos Parlamento Pirmininku.
Eidamas pasiriktu keliu jūs drąsiai gynėte laisvę, demokratiją ir teisinės valstybės principus, siekėte, kad šiomis vertybėmis būtų vadovaujamasi jūsų šalyje Lenkijoje. Kildamas politinės karjeros laiptais užėmėte ministro pirmininko postą, o vėliau buvote išrinktas Europos Parlamento nariu. Esate pirmasis šio Parlamento Pirmininkas, gimęs valstybėje narėje, esančioje Vidurio ar Rytų Europoje. Šiandien remdamasis turtinga išskirtine patirtimi ir puoselėdamas vertybes jūs imatės naujo, Europos Parlamento Pirmininko, vaidmens.
Prabėgus dvidešimčiai metų po Berlyno sienos griuvimo ir penkeriems metams po Europos Sąjungos plėtros jūsų išrinkimas simbolizuoja suvienytos Europos pergalę. Dauguma čia esančių pažįsta jus ir vertina jūsų asmenybę, jūsų politinę viziją, jūsų rinkimų kampaniją. Taip pat dauguma iš mūsų tiki, kad jūsų asmeninės savybės natūraliai lems, kad būsite Pirmininkas, aktyviai ir karštai ginantis Europos ir jos piliečių interesus. Jūsų patirtis ir jūsų puoselėjamos vertybės reiškia, kad H.-G. Pötteringo (geriausiai išmanančio šios institucijos darbo specifiką) pareigų perdavimas jums vyks harmoningai. Siunčiu geriausius linkėjimus H.-G. Pötteringui paliekant postą; jis labai sąžiningai dirbo ir nepajudinamai tikėjo Europos ateitimi.
Atėjus sunkiam laikotarpiui ir susiklosčius sudėtingai politinei padėčiai, labiau nei bet kada anksčiau turime dirbti pozityvia ir konstruktyvia linkme vienybės dvasia, kad Europoje būtų daroma pažanga. Šio Parlamento galios ir kompetencija sustiprės priėmus Lisabonos sutartį, kurią didžioji Parlamento dauguma ir Komisija nori priimti; iš tiesų, Sutartis jau priimta 26 parlamentuose ir nusipelno visų Europos Parlamento narių pagarbos.
Mūsų institucijos turi remti viena kitą tam, kad įgyvendintų Europos idėją. Tai ypač pasakytina apie Europos Parlamento ir Europos Komisijos santykius. Puikiai suprantama, kad šių dviejų institucijų bendradarbiavimas yra varomoji Europos projekto įgyvendinimo jėga.
Gerb. Pirmininke, brangus drauge, belieka palinkėti jums ir naujai išrinktam Parlamentui sėkmės darbe, kuriant Europą, kurioje dar labiau būtų puoselėjama laisvės ir solidarumo dvasia.
Bruno Gollnisch
(FR) Gerb. Pirmininke, nenoriu, kad mane vertintumėte lygiai taip pat kaip kitus mano kolegas nepriklausomus Parlamento narius, kurių vardu aš kalbu, ir sveikinu jus kaip asmenybę, bet turiu pasakyti, kad man nepatinka rinkimų metodas, nes tam tikra prasme rinkimus laimėjote triuškinančiu rezultatu dėl to, kad susitardvi pagrindinės Parlamento frakcijos, kurios rinkimų metu gana dirbtinai prieštarauja viena kitai, o vėliau drauge valdo Parlamentą penkerius metus.
Gerb. Pirmininke, tikiuosi, kad rinkimų rezultatus lėmjūsų asmenybir kad netapsite šių dviejų pagrindinių frakcijų įkaitu, kad sugebėsite ginti mažumų teises, ypač tokių kaip mes disidentų teises, žmonių susirūpinusių dėl ekonomikos globalizacijos įtakos jų tapatybei, dėl žmonių, prekių ir kapitalo visuotinio maišymosi, žmonių, netikinčių, kad šie procesai būtinai atneša naudą ir smerkiančių neribotą Europos Sąjungos galių didinimą tautų laisvių atžvilgiu.
Tam tikra prasme mes esame disidentai, kaip ir jūs buvote. Tikimės, kad ginsite disidentų teises, ir ypač tikimės, kad teiksite didelę svarbą Darbo tvarkos taisyklių laikymuisi; jos neturėtų būti nuolatos keičiamos, nes esu įsitikinusi, kad šios taisyklės gali būti naudingos tikriesiems Europos tautų laisvių gynėjams.
(Plojimai)

{'language': 'lt'}